Diari Oficial de la Generalitat Valenciana


Sumari del DOGV 4234, del 23-04-2002 (2002/3855)

ORDRE de 4 de març de 2002, de la Conselleria de Sanitat, per la qual crea fitxers informatitzats.
--------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/03/04/(2)/dof/vci/html**

### Dades del document

Número de DOGV
:   4234

Data del DOGV
:   23-04-2002

Secció del DOGV
:   I. DISPOSICIONS GENERALS

Número del document
:   2002/3855


Data del document
:   04-03-2002

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * legislació
    * administració regional
    * dades personals
    * base de dades

ORDRE de 4 de març de 2002, de la Conselleria de Sanitat, per la qual crea fitxers informatitzats. [2002/X3855]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que serà d'aplicació a les dades de caràcter personal registrades en un suport físic que les faça susceptibles de tractament, i a qualsevol modalitat d'ús posterior d'aquestes dades pels sectors públic i privat. Així mateix, l'article 20 de la mateixa llei orgànica disposa que la creació, modificació o supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o en el diari oficial corresponent.
  
El Decret 96/1998, de 6 de juliol, del Govern Valencià, pel qual regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció en aquest registre dels fitxers informatitzats de dades personals creats o gestionats pels òrgans i entitats de l'administració de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per això, segons que estableix l'article 35.e de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià.
  
ORDENE
  
Primer
  
Aquesta ordre té per objecte la creació i regulació dels fitxers informatitzats que s'allisten en l'annex, segons que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
El titular de l'òrgan administratiu responsable dels corresponents fitxers adoptarà les mesures de gestió i organització que siguen necessàries per a assegurar la confidencialitat, seguretat i integritat de les dades, així com les que facen efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
Les persones afectades pels fitxers informatitzats esmentats poden exercir el seu dret d'accés, rectificació i cancel·lació de dades, quan siga procedent, davant l'òrgan que per a cada fitxer informatitzat es concreta en aquesta ordre.
  
Quart
  
Les persones responsables dels fitxers informatitzats advertiran expressament els cessionaris de dades de caràcter personal de l'obligació de dedicar-les exclusivament a la finalitat per a què són cedides, segons que estableix l'article 21 de la Llei Orgànica de Protecció de Dades de Caràcter Personal.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 4 de març de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX
  
1. GAIA: gestor de prestació farmacèutica
  
1. Finalitat i ús del fitxer
  
Control i gestió de la prescripció i dispensació de medicaments amb càrrec a la Conselleria de Sanitat. Utilització com a ferramenta en la confecció d'estadístiques, suport de la prescripció assistida i suport de la dispensació assistida.
  
Usos
  
Gestió d'estadístiques internes
  
Prestacions d'assistència social
  
Gestió i control sanitari
  
Funció estadística pública
  
Gestió econòmica amb tercers
  
Procediments administratius
  
Gestió de talonaris de receptes mèdiques
  
Prescripció assistida
  
Dispensació assistida
  
2. Persones o col·lectius sobre els quals es pretén obtenir dades de caràcter personal
  
Usuaris del Sistema Nacional de la Salut a què es prescriuen receptes mèdiques, farmacèutics titulars d'oficines de farmàcia, metges amb capacitat legal per a prescriure receptes del Sistema Nacional de la Salut.
  
3. Procedència, procediment i suport per a la recollida de dades de caràcter personal
  
Procedència: entitat privada i administracions públiques.
  
Procediment:
  
Suport: paper i suport informàtic / magnètic i via telemàtica.
  
4. Estructura bàsica del fitxer automatitzat i descripció dels tipus de dades de caràcter personal inclosos
  
Núm. d'identificació de la targeta SIP
  
Núm. de la SS o mutualitat
  
Nom i cognoms
  
Adreça
  
Telèfon
  
Núm. de registre personal
  
Altres: núm. de farmàcia, núm. de col·legiat mèdic
  
Altres: especialitat mèdica
  
Llocs de treball / CLA
  
Altres: facturació farmàcies
  
5. Cessions de dades de caràcter personal i, si és el cas, les transferències de dades que es prevegen a països tercers
  
Ministeri de Sanitat
  
Serveis públics responsables de la producció d'estadístiques oficials.
  
6. Òrgan responsable del fitxer
  
Direcció General per a la Prestació Farmacèutica
  
7. Serveis o unitats davant els quals poden exercir-se els drets d'accés, rectificació i cancel·lació
  
Direcció General per a la Prestació Farmacèutica
  
8. Mesures de seguretat amb indicació del nivell bàsic, mitjà o alt exigible
  
Nivell alt, segons els criteris recollits en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.


Còpia Permalink ELI